
Kalandpályák statikai viselkedése, tartószerkezeti méretezésének alapjai

Kalandpályák statikai viselkedése, tartószerkezeti méretezésének alapjai
Különböző szabadidős létesítmények és szórakoztató célú eszközök vesznek minket körbe, melyekre a használatuk során általában ritkán tekintünk komplex erőtani rendszerekként vagy bárminemű mérnöki műtárgyként. Ezzel szemben megvalósításuk és biztonságos üzemeltetésük alapja a gondosan méretezett szerkezet megléte, mely olyan, a hagyományos építőmérnöki tervezéstől eltérő módszereken alapul, amik külön-külön is érdekes és bő témával szolgálnának kutatási szempontokra is. Dolgozatomban ezen létesítmények közül kifejezetten a kötélszerkezetekkel kialakított kalandpályák statikai vizsgálatát, méretezési elveit és ezen összetett rendszerek elemeinek összefüggését és egymásra hatását vizsgáltam meg, melyek súlyponti elemeként szerepel a kötelek erőjátéka, a nagy elmozdulások statikai hatása és a gyakorlatba átültetett végeselemes számítások lehetőségeinek kiaknázása is.



